|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за приемане на Тарифа за таксите, които се събират в системата на Изпълнителната агенция по горите по Закона за горите и по Закона за държавните такси (Тарифа) |
| **Становище по ред:** |  |
| **Номер и дата:** |  |
| **В отговор на №:** | 03-481/22.08.2023 г. |
| **Институция:** | Министерство на земеделието и храните |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Формулировката *„Необходимост от актуализиране размера на таксите…“* предполага извършване на конкретно действие още преди да бъде извършена оценка на въздействието. С цел коректност на представянето в раздела, предлагаме преформулиране на синтезирания проблем.В този раздел е необходимо да се включат статистически данни или друга подходяща информация относно предоставянето на административните услугите (напр. брой услуги), извършвани от Изпълнителната агенция по горите, нейните структури и специализираните териториални звена, за които са необходими промени в размера на таксите.Също така, предлагаме информацията от раздел 4 (за *Вариант 2*) относно въвеждането на нови такси в Тарифата, да намери място в този раздел. Относно раздел 2 „Цели“:Предлагаме да се формулират ясни и конкретни цели, при възможност количествено и/или качествено представени. За коректното дефиниране на целите препоръчваме да се ползва *Ръководството за извършване на предварителна оценка на въздействието*.[[1]](#footnote-1).Относно раздел 3 „Заинтересовани страни“:Предлагаме заинтересованите страни извън администрацията (физическите и юридическите лица) да се идентифицират примерно по области на дейност, бизнес/ предприемачи, неправителствени организации, граждани/техни представители и др. Необходимо е заинтересованите страни да бъдат диференцирани правилно с цел възможно най-точното изчисляване на административната тежест върху тях. Също така следва да бъде посочен и техния приблизителен брой. В случай че това не е възможно, предлагаме да се включи информация (напр. за последните 3 години) на брой ползватели по услуги; брой ползватели на услуги по вид на лицата или по друга преценка.Относно раздел 4 „Варианти на действие. Анализ на въздействията“:Трябва да се отбележи, че *Вариант 1 „Без действие“* е по-добрият вариант за МСП, защото въвеждането на нови такси, както и увеличението на размера на съществуващите, представлява увеличаване на административната тежест. В тази връзка препоръчваме да се използва [Калкулатор на административна тежест](http://www.strategy.bg/Calculator/Calculator.aspx)., за да станат ясни какви ще са разходите за бизнеса, в следствие на въвеждането и увеличението на таксите в тарифата.Представянето на *Варианта 2* следва да се допълни с информация относно структурата и съдържанието на новата тарифа, да се опишат таксите, които е необходимо да бъдат уредени, както и подходът, който ще бъде възприет за тяхното уреждане, с включване на описание за определянето на размера на таксите. Напомняме, че в оценката трябва да се представи как ще бъде изчислен размерът на дадена такса (например умножени брой на предоставянията на услугата за последната цяла календарна година и коефициента на увеличение на съответната такса). Това е необходимо, за да може да се представи промяната в административната тежест и да се вземе информирано решение за необходимостта от увеличаване на административната тежест чрез увеличаване или въвеждане на държавни такси.Обръщаме внимание, че е необходимо да се опише подробно подходът, който ще бъде възприет при определяне на размера на новите такси, за да стане ясно как ще бъде изпълнено изискването на чл. 2, ал. 2 от Закона за държавните такси, предвижда ли се възможност за бърза услуга и как ще бъде определен размерът на таксата за такава услуга (ако е приложимо), предвижда ли се отстраняване на нередовност със съответна такса (доколкото е приложимо) и др.Относно Анализа на въздействиятаКъм момента оценката съдържа обща информация за въздействията върху заинтересованите и засегнатите страни. В тази връзка следва да бъдат подробно описани положителните въздействия (ползите) и отрицателните въздействия (разходите) за всяка заинтересована страна/група заинтересовани страни или органи с ангажименти и участие в процесите. Напомняме, че това е необходимо при всеки анализ на въздействията. Анализът на въздействията представлява оценяването им спрямо текущото състояние в качествено, количествено или парично изражение, когато това е възможно. Ако количествената оценка е невъзможна или неефективна следва да се поясни защо.Относно раздел 11 „Информационни източници“:Предлагаме в раздела да бъдат посочени чрез заглавие и електронни връзки всички относими: нормативни актове, аналитични документи, източници на статистически данни (например инфлация и минимална работна заплата). В този раздел предлагаме за посочените източници на информация, които са достъпни в интернет, да се включат хиперлинкове. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |

1. [*Ръководството за извършване на предварителна оценка на въздействието*](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр.  22 - 24) [↑](#footnote-ref-1)